Հայաստանի ազգային գրապալատը 2001 թվականին հանրապետությունում ձևավորված Հայաստանի գրադարանների Կոնսորցիումի հիմնադիր անդամներից է: Կոնսորցիումի անդամ հայաստանյան խոշոր գրադարանների հետ համատեղ, Գրապալատը մասնակցում է Հայաստանի գրադարանների միացյալ ավտոմատացված ցանցի ստեղծման ծրագրին և այդ ծրագրի շրջանակներում իրականացնում հայկական Համահավաք քարտարանի ազգային մատենագիտության բաժնի էլեկտրոնային շտեմարանի ձևավորման աշխատանքները՝ մուտքագրելով սեփական հավաքածուներում 1920 թվականից առկա և մինչ այսօր Հայաստանում և սփյուռքում լույս տեսած հրատարակությունների մատենագիտական տվյալները: